Document ID: 31994D0084

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Φεβρουαρίου 1994 για τη χορήγηση ποσοστώσεων εισαγωγής πλήρως αλογονωμένων χλωροφθορανθάκων 11, 12, 113, 114 και 115, άλλων πλήρως αλογονωμένων χλωροφθορανθάκων, αλογονιδίων (halons), τετραχλωράνθρακα και 1,1,1-τριχλωροαιθανίου για την περίοδο από 1ης Ιανουαρίου μέχρι 31 Δεκεμβρίου 1994 (94/84/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 594/91 του Συμβουλίου της 4ης Μαρτίου 1991 για τις ουσίες που καταστρέφουν το στρώμα του όζοντος (1), όπως τροποποιήθηκε από τον κανονισμό (ΕΟΚ) αριθ. 3952/92 (2),
Εκτιμώντας:
ότι το άρθρο 3 παράγραφος 1 του κανονισμού (ΕΟΚ) αριθ. 594/91 αναφέρει ότι η θέση σε ελεύθερη κυκλοφορία χλωροφθορανθράκων 11, 12, 113, 114 και 115, άλλως πλήρως αλογονωμένων χλωροφθορανθάκων, αλογονιδίων, τετραχλωράνθρακα και 1,1,1-τριχλωροαιθανίου που εισάγονται στην Κοινότητα από τρίτες χώρες πρέπει να υποβληθεί σε ποσοτικούς περιορισμούς και ότι οι εν λόγω ποσοτικοί περιορισμοί μπορούν να τροποποιηθούν δυνάμει του άρθρου 3 παράγραφος 3-
ότι κάθε αύξηση των εν λόγω ποσοτικών περιορισμών μπορεί να μην οδηγεί την κοινοτική κατανάλωση των ελεγχόμενων ουσιών πέρα από τα ποσοτικά όρια που ορίστηκαν με βάση το πρωτόκολλο του Μόντρεαλ για ουσίες που καταστρέφουν το στρώμα του όζοντος-
ότι οι ποσότητες των ουσιών που προκύπτουν από την αύξηση των εν λόγω ποσοτικών ορίων χορηγούνται σε ενδιαφερόμενους που προτίθενται να εισαγάγουν χρησιμοποιημένες ή ανακυκλωμένες ουσίες ή ουσίες που πρόκειται να χρησιμοποιηθούν ως πρώτη ύλη για την παραγωγή άλλων ουσιών, πράγμα που δεν προκαλεί καμία επιπρόσθετη ζημία στο περιβάλλον-
ότι η ελεύθερη κυκλοφορία στην Κοινότητα των προαναφερομένων ουσιών, που εισάγονται από χώρες μη μέλη του πρωτοκόλλου του Μόντρεαλ, απαγορεύεται σύμφωνα με το άρθρο 5 του προαναφερόμενου κανονισμού-
ότι ζητείται από την Επιτροπή δυνάμει του άρθρου 3 παράγραφος 2 του κανονισμού (ΕΟΚ) αριθ. 594/91 σε συμφωνία με τη διαδικασία που προβλέπεται στο άρθρο 12, η χορήγηση ποσοστώσεων σε επιχειρήσεις που ζητούν ποσοστώσεις εισαγωγής-
ότι η Επιτροπή δημοσίευσε ανακοίνωση στους εισαγωγείς ελεγχομένων ουσιών που καταστρέφουν το στρώμα του όζοντος (3), στην Κοινότητα, σχετικά με τον εν λόγω κανονισμό και έλαβε κατόπιν τούτου αιτήσεις για ποσοστώσεις εισαγωγής-
ότι οι αιτήσεις για ποσοστώσεις εισαγωγής χλωροφθορανθράκων 11, 12, 113, 114 και 115, άλλων πλήρως αλογονωμένων χλωροφθορανθράκων, τετραχλωράνθρακα και 1,1,1-τριχλωροαιθανίου υπερβαίνουν τις χορηγηθείσες ποσοστώσεις εισαγωγής δυνάμει του άρθρου 3 παράγραφος 2 τροποποιημένου, κατά 7,145 %, 1,128 %, 11,134 % και 501 % αντίστοιχα-
ότι η Επιτροπή κατά συνέπεια δεν είναι σε θέση να ικανοποιήσει πλήρως τις αιτήσεις και πρέπει να χορηγήσει ποσοστώσεις εισαγωγής στους ενδιαφερομένους, λαμβάνοντας κατ' αρχήν υπόψη τις περιβαλλοντολογικές επιπτώσεις των υπόψη εισαγωγών, το ατομικό ιστορικό των αιτούντων που πραγματοποιούν εισαγωγές των εν λόγω ουσιών και τις ποσότητες που ζητείται να εισαχθούν-
ότι οι εισαγωγές παρθένων ουσιών που χρησιμοποιούνται ενδεχομένως προς διασπορά είναι δυνάμει περισσότερο ζημιογόνες για το περιβάλλον από ό,τι οι εισαγωγές χρησιμοποιημένων ή ανακυκλωμένων ουσιών και ουσιών που προορίζονται να χρησιμοποιηθούν ως πρώτη ύλη για την παραγωγή άλλων ουσιών-
ότι ορισμένες εταιρείες οι οποίες έχουν υποβάλει αίτηση για εισαγωγικές ποσοστώσεις για το 1994 δεν εισήγαγαν ουσίες προηγουμένως, ενώ άλλες εταιρείες εισήγαγαν μεγάλες ποσότητες ουσιών κατά το έτος αναφοράς ή/και κατά τα επόμενα χρόνια-
ότι οι αιτήσεις ορισμένων εταιρειών υπερβαίνουν σημαντικά τις εισαχθείσες ποσότητες κατά τα προηγούμενα χρόνια, ορισμένες φορές κατά περισσότερο από 700 %.
ότι η χορήγηση ατομικών ποσοστώσεων σε αιτούντες πρέπει να διέπεται από πνεύμα συνέχειας, ισότητας και αναλογικότητας. Το εν λόγω πνεύμα τηρήθηκε λαμβάνοντας υπόψη τις προηγούμενες εισαγωγές κάθε επιχείρησης, με τη χορήγηση ποσοστώσεων σε όσο το δυνατόν περισσότερους εισαγωγείς και με την παραχώρηση ποσοστώσεων εισαγωγής ανάλογα με τις αιτηθείσες ποσότητες-
ότι το άρθρο 12 του κανονισμού (ΕΟΚ) αριθ. 594/91 ορίζει τη διαδικασία με την οποία λαμβάνονται αποφάσεις για την εφαρμογή του κανονισμού-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής της αναφερόμενης στο άρθρο 12 του ίδιου κανονισμού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι ποσότητες χλωροφθορανθράκων 11, 12, 113, 114 και 115 που ελέγχονται με τον κανονισμό (ΕΟΚ) αριθ. 594/71 και περιλαμβάνονται στην ομάδα Ι του παραρτήματος Ι, οι οποίες μπορούν να τεθούν σε ελεύθερη κυκλοφορία στην Ευρωπαϊκή Κοινότητα το 1994 και εισάγονται από πηγές εξωτερικές της Κοινότητας, αυξάνονται κατά 26 000 ODP (δυναμικό καταστροφής όζοντος) - μετρικούς τόνους.
2. Οι ποσότητες άλλων πλήρως αλογονωμένων χλωροφθορανθράκων που ελέγχονται με τον κανονισμό (ΕΟΚ) αριθ. 594/91 και περιλαμβάνονται στην ομάδα ΙΙ του παραρτήματος Ι, οι οποίες μπορούν να τεθούν σε ελεύθερη κυκλοφορία στην Ευρωπαϊκή Κοινότητα το 1994 και εισάγονται από πηγές εξωτερικές της Κοινότητας, αυξάνονται κατά 50 ODP - μετρικούς τόνους.
3. Οι ποσότητες αλογονιδίων που ελέγχονται με τον κανονισμό (ΕΟΚ) αριθ. 594/91 και περιλαμβάνονται στην ομάδα ΙΙΙ του παραρτήματος Ι οι οποίες μπορούν να τεθούν σε ελεύθερη κυκλοφορία στην Ευρωπαϊκή Κοινότητα το 1994 και εισάγονται από πηγές εξωτερικές της Κοινότητας, αυξάνονται κατά 20 000 ODP - μετρικούς τόνους.
4. Οι ποσότητες χλωροφθορανθράκων που ελέγχονται με τον κανονισμό (ΕΟΚ) αριθ. 594/91 και περιλαμβάνονται στην ομάδα IV του παραρτήματος Ι, οι οποίες μπορούν να τεθούν σε ελεύθερη κυκλοφορία στην Ευρωπαϊκή Κοινότητα το 1994 και εισάγονται από πηγές εξωτερικές της Κοινότητας, αυξάνονται κατά 85 000 ODP - μετρικούς τόνους.
5. Οι ποσότητες 1,1,1-τριχλωροαιθανίου που ελέγχονται με τον κανονισμό (ΕΟΚ) αριθ. 594/91 και περιλαμβάνονται στην ομάδα V του παραρτήματος Ι, οι οποίες μπορούν να τεθούν σε ελεύθερη κυκλοφορία στην Ευρωπαϊκή Κοινότητα το 1994 και εισάγονται από πηγές εξωτερικές της Κοινότητας, αυξάνονται κατά 800 ODP - μετρικούς τόνους.
Άρθρο 2
Η χορήγηση εισαγωγικών ποσοστώσεων για τους χλωροφθοράνθακες 11, 12, 113, 114 και 115, και τους άλλους πλήρως αλογονωμένους χλωροφθοράνθακες, τα αλογονίδια, τον τετραχλωράνθρακα και το 1,1,1-τριχλωροαιθάνιο κατά τη διάρκεια της περίοδου από 1ης Ιανουαρίου μέχρι 31 Δεκεμβρίου 1994, θα διαμορφωθεί όπως αναφέρεται στο παράρτημα 3 (4).
Οι επιχειρήσεις που εγρκίνεται να εισαγάγουν ελεγχόμενες ουσίες ανάλογα με τις ποσότητες που ορίζονται στο παράρτημα 3 απαριθμούνται στο παράρτημα 2.
Άρθρο 3
Η παρούσα απόφαση απευθύνεται στις επιχειρήσεις που αναφέρονται στο παράρτημα 1.
Βρυξέλλες, 4 Φεβρουαρίου 1994.

Labels: 3
1
20